ΓΡΑΠΤΗ ΕΡΩΤΗΣΗ E-1098/01

υποβολή: Hans-Peter Mayer (PPE-DE) και Emilia Mller (PPE-DE) προς την Επιτροπή

(6 Απριλίου 2001)

Θέμα: Επιδοτήσεις σε αποκορυφωμένο γάλα σε σκόνη

Μετά την θέση σε εφαρμογή του Κανονισμού (ΕΚ) 2799/1999 της Επιτροπής δεν επιτρέπεται πλέον τογρό αποκορυφωμένο γάλα σε αντίθεση με την σκόνη αποκορυφωμένου γάλακτος ως ζωοτροφή κατά την εκτροφή μόσχων. Δημιουργείται με αυτό τον τρόπο η παράλογη κατάσταση να ενισχύεται το αποκορυφωμένο γάλα για την παραγωγή σκόνης αποκορυφωμένου γάλακτος, οι γεωργοί όμως οι οποίοι αγοράζουν αποκορυφωμένο γάλα για την εκτροφή των μόσχων να μην λαμβάνουν καμία επιδότηση.

1. Σε σχέση με το αποκορυφωμένο γάλα και την σκόνη αποκορυφωμένου γάλακτοςπάρχει διαφορετική μεταχείριση δύο προϊόντων τα οποία είναι πλήρως ισότιμα από διατροφικής απόψεως. Η ρύθμιση οδηγεί σε στρεβλώσεις του ανταγωνισμού, διότι οι παραγωγοί, οι οποίοι κατόπινψηλών επενδύσεων μετατοπίζονται προς τογρό αποκορυφωμένο γάλα, δεν είναι πλέον ανταγωνιστικοί.

2. Η παραγωγή σκόνης αποκορυφωμένου γάλακτος συνδέεται συνήθως με σημαντική κατανάλωση κυρίως ορυκτών καυσίμων. Η μεγαλύτερη χρήση ενέργειας κατά την μεταφοράγρού γάλακτος δεν οδηγεί στην εξισορρόπηση του ενεργειακού ισοζυγίου.

3. Το ύδωρ το οποίο αφαιρείται από το αποκορυφωμένο γάλα θα πρέπει κατόπιν να διηθηθεί ενώ αργότερα η επιχείρηση εκτροφής προσθέτει αυτό το ύδωρ εκ νέου.

4. Το αναφερθέν από το Ελεγκτικό Συνέδριο στην ειδική έκθεση 1/99 πρόβλημα ελέγχου δεν αφορά μόνον το αποκορυφωμένο γάλα αλλά και την σκόνη αποκορυφωμένου γάλακτος.

Θα παρακαλούσα την Επιτροπή να λάβει θέση επί των ανωτέρω.

Απάντηση του κ. Fischler εξ ονόματος της Επιτροπής

(3 Σεπτεμβρίου 2001)

Η απόφαση της Επιτροπής να θέσει τέρμα στο καθεστώς επιδοτήσεων για το αποκορυφωμένο γάλα που χρησιμοποιείται ως ζωοτροφή πρέπει να εξεταστεί σε σχέση με τον πολύ περιορισμένο αντίκτυπο του καθεστώτος και τα προβλήματα ελέγχου που αφορούν την εφαρμογή του.

Οι ποσότητες αποκορυφωμένου γάλακτος που επιδοτούνται στο πλαίσιο του καθεστώτος μειώθηκαν σημαντικά κατά τα πρόσφατα έτη και από 628 000 τόνους το 1989 έφθασαν σε 211 000 τόνους το 1999. Η ποσότητα αυτή αντιπροσωπεύει λιγότερο από το 4 % της συνολικής επιδοτούμενης ποσότητος αποκορυφωμένου γάλακτος και αποκορυφωμένου γάλακτος σε σκόνη που χρησιμοποιείται ως ζωοτροφή και περιλαμβάνει ορισμένες ποσότητες αποκορυφωμένου γάλακτος οι οποίες θα μπορούσαν να χρησιμοποιηθούν μόνον ως ζωοτροφή λόγω της ποιότητας ή των συνθέτων προβλημάτων. Ο πραγματικός αντίκτυπος στην αγορά του καταργηθέντος καθεστώτος ενισχύσεων ήταν, ως εκ τούτου, εξαιρετικά περιθωριακός και δεν μπορούσε να δικαιολογήσει τη συνέχιση των προσπαθειών για τον έλεγχο και τη διαχείρισή του οι οποίες απαιτούνται για την εφαρμογή του.

Οι λόγοι γι'αυτή την εξέλιξη είναι διαρθρωτικοί και συνδέονται με το γεγονός ότι η εκτροφή μόσχων συγκεντρώθηκε όλο και περισσότερο σε περιοχές όπου δεν ήταν εξασφαλισμένος καθόλη τη διάρκεια του έτους ο επαρκής εφοδιασμός με αποκορυφωμένο γάλα. Σε σχέση μ'αυτό,πάρχουν λόγοι να πιστεύουμε ότι οι επενδύσεις για τη μετατροπή των εκμεταλλεύσεων προς αυτό το είδος ζωοτροφών για μόσχους ήταν ένα εξαιρετικά σπάνιο φαινόμενο κατά τα πρόσφατα έτη και περιορίστηκε σε πολύ συγκεκριμένες περιστάσεις.

Είναι ορθό το ότι στην έκθεση αριθ. 1/99 του Ελεγκτικού Συνεδρίου εντοπίστηκαν προβλήματα ελέγχου σε σχέση τόσο με τη χρήση του αποκορυφωμένου γάλακτος, όσο και του αποκορυφωμένου γάλακτος σε σκόνη. Ωστόσο, στην περίπτωση του αποκορυφωμένου γάλακτος σε σκόνη, τα προβλήματα αυτά αφορούσαν λεπτομέρειες των διαδικασιών ελέγχου που μπορούσαν να επιλυθούν με ασήμαντες προσαρμογές των κανόνων που διέπουν το καθεστώς. Στην περίπτωση του αποκορυφωμένου γάλακτος, τα προβλήματα ήταν διαρθρωτικού χαρακτήρα και η επίλυσή τους θα απαιτούσε ριζική αναθεώρηση των διαδικασιών ελέγχου καθώς και να καταβάλουν τα κράτη μέλη σημαντικές επιπλέον προσπάθειες ελέγχου. Αυτό δεν θα μπορούσε να δικαιολογηθεί από τα ασήμαντα αποτελέσματα του καθεστώτος.

Το ισοζύγιο όσον αφορά την ενέργεια από τη χρησιμοποίηση είτε αποκορυφωμένου γάλακτος είτε αποκορυφωμένου γάλακτος σε σκόνη ως ζωοτροφής θα διαφέρει από περίπτωση σε περίπτωση, αλλά η Επιτροπή συμφωνεί ότι η χρησιμοποίηση αποκορυφωμένου γάλακτος μπορεί να έχει εν τέλει ως αποτέλεσμα την κατανάλωση λιγότερης ενέργειας. Ως εκ τούτου, σε συγκεκριμένες περιπτώσεις, η εξοικονόμηση του κόστους ενεργείας μπορεί να έχει ως αποτέλεσμα να καταστήσει περισσότερο θελκτική τη χρήση αποκορυφωμένου γάλακτος από οικονομική άποψη παρά την απώλεια της επιδότησης. Ωστόσο, συνολικά το επικαλούμενο επιχείρημα όσον αφορά την ενέργεια δεν μπορεί να αντισταθμίσει τα συντριπτικά επιχειρήματαπέρ της κατάργησης του καθεστώτος ενισχύσεων, όπως παρουσιάστηκαν ανωτέρω.